《南歌子 雨中望西山有感》
清代·周寿昌

寄信迟青鸟，开笼羡白鹇。无聊看雨独凭阑。可惜阑干阑住，不教还。

雨忆潇湘听，云怜岳麓闲。西山锁恨似重关。山外青山，何处更无山。

作者简介：（1814—1884）湖南长沙人，字应甫，一字荇农，晚号自庵。道光二十五年进士，授编修，擢至侍讲。太平军攻湘时尝劾赛尚阿、和春作战不力，称敢言。后随办京畿防务，不畏上官，敢据实开释无辜。官至内阁学士兼礼部侍郎。光绪初罢官居京师，专注著述。诗文书画均为时所重。心力所瘁，则在两《汉书》，有《汉书注校补》、《后汉书注补正》、《三国志注證遗》、《思益堂集》等。